cyanic-selkie/wikianc huggingface dataset:
ანისა მახლუფი
ანისა (ანისეჰ) მახლუფი (أنيسة مخلوف; დ. 1929/1930, ლატაკია, სირია — გ. 6 თებერვალი 2016, დამასკი, სირია) — სირიის მმართველი დინასტიის ალ-ასადების ოჯახის მატრიარქი, რომელიც ქვეყანას 1971 წლიდან მართავს. 1971—2000 წლებში სირიის პრეზიდენტის ჰაფეზ ასადის მეუღლე და სირიის პირველი ქალბატონი. 2000 წლიდან სირიის პრეზიდენტის, ბაშარ ალ-ასადის დედა.
ეკონომისტმა ანისა მახლუფი აღწერა, როგორც „მრისხანე ფიგურა“ ალ-ასადის ოჯახსა და სირიის რეჟიმს შორის. იყო რეჟიმის უაღრესად გავლენიანი წევრი, ასევე ის ერთ-ერთი იმ მცირერიცხოვან ადამიანთაგან იყო, რომელთანაც ბაშარ ალ-ასადი რეგულარულად კონსულტაციებს გადიოდა სირიის სამოქალაქო ომის დროს. იგი მხარს უჭერდა მძიმე სახის სამხედრო დარბევის მოწყობას სირიელი დემონსტრანტებისა და ამბოხებულების წინააღმდეგ.
მახლუფი დაიბადა 1929 ან 1930 წელს ლატაკიაში, ლატაკიის მუჰაფაზის გავლენიან ოჯახში.
1957 წელს, ანისა დაქორწინდა სირიის არაბთა რესპუბლიკის საჰაერო ძალების ოფიცერზე ჰეფიზ ალ-ასადზე. მათ ხუთი შვილი ჰყავდათ: ბუშრა (დ. 1960), ბაზელ ალ-ასადი (1962-1994), ბაშარ ალ-ასადი (დ. 1965), მაჯდ ალ-ასადი (1966-2009) და მაჰერ ალ-ასადი. მისი ქორწინების შემდეგ, მახლიფების ოჯახის სტატუსი და სიმდიდრე მნიშვნელოვნად გაიზარდა. ანისას ნათესავები დაჯილდოვდნენ მომგებიანი კონტრაქტებით ქვეყნის საბანკო, ნავთობისა და სატელეკომუნიკაციო სექტორში. მისი ერთ-ერთი ძმისშვილი, რამი მახლუფი, სირიაში ყველაზე მდიდარი კაცია, რომლის ქონება 2012 წლისთვის 5 მილიარდ აშშ დოლარს შეადგენდა.
1994 წელს ბაზელ ალ-ასადის გარდაცვალების შემდეგ, მახლუფმა თავისი მეუღლის შემცვლელად მაჰერ ალ-ასადს ხედავდა, რომელიც მისი უმცროსი ვაჟი და სირიის გენერალი იყო. თუმცა, ამის ნაცვლად, ლონდონიდან ბაშარ ალ-ასადი დაბრუნდა, რომელიც შეუერთდა სამხედროებს და წარმატებით შეცვალა თავისი მამა პრეზიდენტის პოსტზე.
მუხლუფი მიიჩნევა, როგორც არაბული გაზაფხულისა და სირიის სამოქალაქო ომის დროს მომიტინგეებისა და ამბოხებულების მკაცრი დარბევის მომხრედ. 2012 წელს, მახლუფი და ასადის ოჯახის სხვა წევრები, ასადის რეჟიმის მიერ მომიტინგეებზე თავდასხმის გამო, ევროკავშირის სამოქალაქო სანქციების ქცეშ მოექცნენ.
ევროკავშირის სანქციებში შედიოდა ევროკავშირის წევრ ქვეყნებში მგზავრობის აკრძალვა და მისი აქტივების გაყინვაც. სამგზავრო აკრძალვის დაწესებამდე, გავრცელებული ინფორმაციით, ანისა გერმანიას ხშირად სტუმრობდა სამედიცინო მკურნალობისთვის.
სიკვდილი
ანისა მახლუფი გარდაიცვალა 2016 წლის 6 თებერვალს დამასკში, უცნობი მიზეზების გამო.
სქოლიო
კატეგორია:დაბადებული 1929 კატეგორია:დაბადებული 1930 კატეგორია:გარდაცვლილი 6 თებერვალი კატეგორია:გარდაცვლილი 2016 კატეგორია:ასადების ოჯახი კატეგორია:სირიის პირველი ქალბატონები
ვანეთი
დემოგრაფია
2014 წლის აღწერის მონაცემებით სოფელში ცხოვრობს 8 ადამიანი.
სქოლიო
კატეგორია:თეთრიწყაროს მუნიციპალიტეტის სოფლები
ტიასი
ტიასი (Tías) — მუნიციპალიტეტი ესპანეთში, შედის კანარის კუნძულების ავტონომიური გაერთიანების ლას-პალმასის პროვინციის შემადგენლობაში, მდებარეობს კუნძულ ლანსაროტეზე. ფართობი — 64,61 კმ². მოსახლეობა — 20170 კაცი (2022 წ.).
სქოლიო
კატეგორია:ლას-პალმასის მუნიციპალიტეტები
ევროპის საერთაშორისო E საავტომობილო მაგისტრალების ქსელი
thumb|300px|ევროპის E საავტომობილო მაგესტრალების ქსელი
A კლასის მაგისტრალები
thumb|right|275px|E მაგისტრალები thumb|right|275px|E მაგისტრალები 🇧🇪 thumb|right|275px|E მაგისტრალები 🇧🇬 thumb|right|275px|E მაგისტრალები 🇪🇪 thumb|right|275px|E მაგისტრალები 🇫🇮 thumb|right|275px|E მაგისტრალები 🇩🇪 thumb|right|275px|E მაგისტრალები 🇳🇱 thumb|right|275px|E მაგისტრალები 🇵🇱 thumb|right|275px| E მაგისტრალები 🇷🇴 thumb|right|275px| E მაგისტრალები 🇹🇷 thumb|right|275px|E მაგისტრალები🇬🇧 და 🇮🇪 thumb|275px|E მაგისტრალები 🇧🇾
ჩრდილოეთი–სამხრეთის მიმართულება (შუალედური)
კატეგორია:ევროპის მარშრუტები კატეგორია:გზების სიები კატეგორია:ტრანსპორტი ევროპაში
რბილტანიანასებრნი
რბილტანიანასებრნი (Cantharidae), ხოჭოების ოჯახი. აქვთ რბილი საფარველები, მათ შორის რბლი ზედა ფრთები. მათი სხეულის სიგრძე ჩვეულებრივ 15 მმ აღწევს. უფრო ხშირად ძაფისებრი ულვაშები აქვთ. მტაცებლები არიან. მატლიც მტაცებელია, ახასიათებს ნაწლავის გარეშე მონელება — ნადავლს ბასრი ყბებით იჭერს, შიგ ფერმენტებს უშვებს და დარბილების შემდეგ შეიწოვს. მოზამთრე მატლები თბილ დღეებში თოვლზე გამოდიან. ოჯახში 3500 სახეობაა, რომლებიც ფართოდ არიან გავრცელებული. საქართველოში გვხვდება 52 სახეობა, მათ შორის პურის ხოჭო (რომელიც აზიანებს პურის, ქერისა და შვრიის მარცვლებს) და ციცინათელა.
ლიტერატურა
კატეგორია:ხოჭოები
NGC 766
NGC 766 — გალაქტიკა თევზების თანავარსკვლავედში. აღმოჩენის თარიღია 1828 წლის 8 იანვარი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
სანჯაქ ქაფლანი
სანჯაქ ქაფლანი (Sancak Kaplan) — ყოფილი თურქი ფეხბურთელი, პოზიციით მცველი, უკანასკნელად თამაშობდა თურქულ კლუბ „ქასიმფაშაში“.
რესურსები ინტერნეტში
კატეგორია:თურქი ფეხბურთელები კატეგორია:დაბადებული 1982 კატეგორია:ქასიმფაშას ფეხბურთელები
არგენტინის ანტარქტიკა
არგენტინული ანტარქტიკა (Antártida Argentina) — ანტარქტიკის ნაწილი, რომელსაც არგენტინა საკუთარ ტერიტორიად მიიჩნევს. არგენტინული ანტარქტიკა შედგება ანტარქტიდის ნახევარკუნძულისა და სამკუთხა მონაკვეთისგან, რომელიც შემოსაზღვრულია დასავლეთ 25°-ე და 74°-ე მერიდიანებით და სამხრეთ 60°-ე პარალელით, ხოლო წვერი მდებარეობს სამხრეთ პოლუსში. ადმინისტრაციული თვალსაზრისით, არგენტინის ანტარქტიკა არის ცეცხლოვანი მიწის პროვინციის დეპარტამენტი. პროვინციის ხელმძღვანელობა მდებარეობს უშუაიაში, ხოლო არგენტინული ანტარქტიკის მართვის უფლება ყოველ წელს გადაეცემა გურბერნატორს.
სქოლიო
კატეგორია:არგენტინული ანტარქტიკა კატეგორია:ცეცხლოვანი მიწა (არგენტინა) კატეგორია:ცეცხლოვანი მიწის პროვინციის დეპარტამენტები
Forelius mccooki
სქოლიო
კატეგორია:ჭიანჭველები
ლეონიდ კულიკი
ლეონიდ ალექსის ძე კულიკი (Кулик, Леонид Алексеевич; დ. 19 აგვისტო 1883, დერპტი — გ. 14 აპრილი 1942, სპას-დემენსკი) — რუსი მინერალოგი. მეტეორიტების ცნობილი მკვლევარი.
ბიოგრაფია
დაიბადა დერპტში (ახლანდელი ტარტუ). მამის გარდაცვალების შემდეგ ლეონიდ კულიკი ოჯახთან ერთად საცხოვრებლად გადავიდა სამხრეთ ურალში. 1903 წელს დაამთავრა ტროიცკის კლასიკური გიმნაზია და ჩააბარა პეტერბურგის სატყეო ინსტიტუტში. სტუდენტურ დემონსტრაციებში მონაწილეობის გამო ერთი წლის შემდეგ სასწავლებლიდან გარიცხეს. შემდეგ იგი სამხედრო სამსახურში გაიწვიეს. სწავლობდა ტირასპოლის პოლკის სკოლაში. შემდეგ ბრუნდება ტროიცკში, 1906 წელს იქვე ჩამოაყალიბა სოციალ-დემოკრატიული ორგანიზაცია, რომელმაც ბოლშევიკთა პროგრამა მიიღო.
1908 წელს ლეონიდ კულიკს ბრალს სდებენ ლიტერატურის არალეგალურ გავრცელებაში და შედეგად ციხეში ჩასვეს. 1909 წელს ვადა მოიხადა. შემდგომ მუშაობდა ქალაქ მიასაში, მეტყევეს დამხმარედ. 1911 წელს როგორც გეოდეზისტმა მონაწილეობა მიიღო ერთ-ერთი ექსპედიციაში, რომელსაც სახელოვანი მეცნიერი ვლადიმერ ვერნადსკი ხელმძღვანელობდა. ვერნადსკის წინადადებით ლეონიდ კულიკი 1912 წელს ხდება პეტერბურგის მეცნიერებათა აკადემიის მინერალოგიური მუზეუმის თანამშრომელი.
იყო პირველი მსოფლიო ომის მონაწილე, რომელიც პარუჩიკის ჩინით დაამთავრა. 1918 წელს მონაწილეობდა ერთ-ერთ სამეცნიერო ექსპედიციაში (ურალში), რომლის დანიშნულება იყო სასარგებლო წიაღისეულების შესწავლა. 1918 წლიდან მუშაობა დაიწყო მეტეორიტიკის მიმართულებით. 1921 წელს მისი ინიციატივით მინერალოგიურ მუზეუმში შეიქმნა მეტეორიტების განყოფილება.
1924 წელს დაამთავრა სწავლა პეტერბურგის უნივერსიტეტში და საბოლოოდ მიიღო მინერალოგიური სპეციალობა. ლეონიდ კულიკის განსაკუთრებულ ყურადღებას იპყრობდა ტუნგუსკის კატასტროფა. 1927–1939 წლებში ტუნგუსკაში მან მოაწყო ექვსი (სხვა ცნობით ოთხი) სამეცნიერო ექსპედიცია, რომელიც ცდილობდა ტუნგუსკის ფენომენის ახსნას. ტუნგუსკის ფენომენის კვლევისას კულიკმა შეაგროვა მნიშვნელოვანი სამეცნიერო მასალა.
მეორე მსოფლიო ომის დაწყებისას კულიკი მოხალისედ წავიდა არმიაში. ომის დროს იგი დაიჭრა და სულ მალე ტიფით გარდაიცვალა. იგი ქალაქ სპას-დემენსკში დაასაფლავეს ადგილობრივმა მაცხოვრებლებმა.
ლიტერატურა
კატეგორია:საბჭოთა გეოლოგები კატეგორია:რუსი გეოლოგები
გურამ გეგეშიძე
გურამ შალვას ძე გეგეშიძე (დ. 21 ივლისი, 1934 — გ. 2 მარტი, 2020) — ქართველი მწერალი.
ბიოგრაფია
გურამ გეგეშიძე დაიბადა 1934 წლის 21 ივლისს, ქ. თბილისში, ექიმის ოჯახში. დაამთავრა თბილისის პირველი ვაჟთა სკოლა, შემდეგ თბილისის სახელმწიფო უნივერსიტეტის ფილოლოგიური ფაკულტეტი 1957 წელს და მოსკოვის უმაღლესი სასცენარო კურსები 1962 წელს.
წლების განმავლობაში მუშაობდა კინოსტუდია „ქართული ფილმი“. იყო რუსთაველის საზოგადოების ვიცე–პრეზიდენტი და თავმჯდომარის მოვალეობის შემსრულებელი.
ბეჭდვა დაიწყო 1957 წელს განახლებულ ჟურნალ „ცისკარში“ გურამ რჩეულიშვილთან ერთად. პირველი მოთხრობა „სანამ ერთად ვართ“ დაწერა 1957 წელს, რომელიც ჟურნალ „ცისკარში“ გამოაქვეყნა. პირველი წიგნი „მზეა, თბილა“ 1965 წელს დაწერა. ეს პუბლიკაციები იყო პირველი ნაბიჯი მაშინ გაბატონებული, ეგრეთ წოდებული, სოციალისტური რეალობის მარწუხებიდან ქართული პროზის თავდაღწევისა, რამაც დასაბამი მისცა სალიტერატურო ასპარეზზე ახალი თაობის შესანიშნავი ქართველი მწერლების გამოჩენას.
ჰყავს მეუღლე, ორი შვილი ( ქალ-ვაჟი), ექვსი შვილიშვილი.
გამოქვეყნებული წიგნები
ეს წიგნები დაბეჭდილია გამომცემლობა „მერანის“ და „საბჭოთა საქართველოს“ მიერ. მისი ნაწარმოებები თარგმნილია სხვადასხვა ენაზე.
კოტაპატის ეროვნული პარკი
კოტაპატის ეროვნული პარკი და ბუნებრივი არეალი (Parque Nacional y Área Natural de Manejo Integrado Cotapata) — დაცული ტერიტორია ბოლივიაში, ლა-პასის დეპარტამენტში. მდებარეობს დეპარტამენტის ჩრდილო-დასავლეთ ნაწილში, ნორ-იუნგასის და მურილიოს პროვინციების ტერიტორიაზე, ქალაქ ლა-პასიდან 50 კმ-ით დაშორებით. ფართობი შეადგენს 60 000 ჰა-ს. შეიქმნა 1993 წელს.
რესურსები ინტერნეტში
კატეგორია:ბოლივიის ეროვნული პარკები კატეგორია:ლა-პასის დეპარტამენტის გეოგრაფია (ბოლივია) კატეგორია:1993 წელს დაარსებული დაცული ტერიტორიები
იუნგაის პროვინცია
250პქ|მინი|მარჯვნივ|ჯუნგაის პროვინციის მდებარეობა ანკაშის რეგიონში ჯუნგაი — ანკაშის რეგიონის პროვინცია პერუში. პროვინციის დედაქალაქია ჯუნგაი. პროვინციის ფართობი შეადგენს 1 361,48 კმ²-ს, მოსახლეობა — 54 489 ადამიანს.
პროვინცია იყოფა რვა რაიონად.
რესურსები ინტერნეტში
კატეგორია:ანკაშის რეგიონის პროვინციები
პაკატუბა (სეარა)
2010 წლის მონაცემებით, მოსახლეობა 72 299 ადამიანს შეადგენდა. ფართობი 132.427 კმ²-ია. მოსახლეობის სიმჭიდროვე 0.55 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
გიორგი ახვლედიანი
გიორგი სარიდანის ძე ახვლედიანი (დ. 13 აპრილი, 1887, სოფელი დერჩი, ახლანდელი წყალტუბოს მუნიციპალიტეტი — გ. 7 ივლისი, 1973, თბილისი) — ქართველი ენათმეცნიერი. თსუ-ის პროფესორი და ერთ-ერთი დამფუძნებელი (1918), სსრკ მეცნიერებათა აკადემიის წევრ-კორესპონდენტი (1939), საქართველოს მეცნიერებათა აკადემიის თანადამფუძნებელი და აკადემიკოსი (1941), საქართველოს მეცნიერების დამსახურებული მოღვაწე (1943), ჩრდილო-ოსეთის მეცნიერების დამსახურებული მოღვაწე (1967), ექსპერიმენტული ფონეტიკის საერთაშორისო საზოგადოების (1932) და ამერიკის ლინგვისტური საზოგადოების (1940) საპატიო წევრი.
ბიოგრაფია
1914 წელს დაამთავრა ხარკოვის უნივერსიტეტი, სადაც ახვლედიანის გამოკვლევას „ნარნარა და ცხვირისმიერი თანხმოვნების ისტორიისათვის სანსკრიტში, ბერძნულში, ლათინურსა და სლავურ ენებში“  ოქროს მედალი მიენიჭა. პეტერბურგის უნივერსიტეტში მუშაობდა ინდოლოგიაში, ირანისტიკასა და ზოგად და ექსპერიმენტული ფონეტიკაში. შედიოდა თბილისის უნივერსიტეტის პირველ პროფესორთა კოლეგიაში, გამოსცა პირველი საუნივერსიტეტო სახელმძღვანელოები („ენათმეცნიერების შესავალი“, 1918-1919; „სანსკრიტი“, 1920), შექმნა ექსპერიმენტული ფონეტიკის ლაბორატორია, სხვადასხვა დროს კითხულობდა საუნივერსიტეტო კურსებს: ენათმეცნიერების შესავალს, ზოგად და ექსპერიმენტული ფონეტიკას, სანსკრიტს, ბერძნულს, ოსურს, რუსული ენის ისტორიასა და დიალექტოლოგიას, ინდოევროპული ენების შედარებით გრამატიკას, დასავლეთ ევროპის ლიტერატურის ისტორიას და სხვა.
ახვლედიანმა იოსებ ყიფშიძესთან და აკაკი შანიძესთან ერთად საფუძველი ჩაუყარა საქართველოში ენათმეცნიერების კვლევა-ძიების საქმეს. 1923 წელს მისი ინიციატივით ჩამოყალიბდა „ქართული საენათმეცნიერო საზოგადოება“. ახვლედიანის სახელთანაა დაკავშირებული ჩვენში ახალი კადრების აღზრდა ზოგად საექსპერიმენტულ ფონეტიკაში, ზოგად ენათმეცნიერებაში, გერმანისტიკაში, რომანისტიკაში, ინდოლოგიაში, ირანისტიკაში, ოსოლოგიაში.
მისი ნაშრომები „ზოგადი და ქართული ენის ფონეტიკის საკითხები“ (ტ. 1, 1938), „ზოგადი ფონეტიკის საფუძვლები“ (1949), „ზოგადი ფონეტიკის შესავალი“ (1956), გამოირჩევა ორიგინალობით და საკვანძო საკითხების ახლებურად გაშუქებით. ქართულ-ქართველური სპეციფიკური თანხმოვნების, თანხმოვანთა კომპლექსებისა და, საერთოდ, ბგერითი სისტემის შესწავლით მან მრავალი ახალი დებულება შემატა ზოგად ფონეტიკას. ქართული საენათმეცნიერო ტერმინოლოგიაში დამკვიდრდა ახვლედიანის შემოღებული არაერთი ტერმინი. ახვლედიანის ფონეტიკის პრაქტიკული გამოყენების - ლოგოპედიის მამამთავარია საქართველოში.
ახვლედიანმა გამოკვლევა მიუძღვნა ქართულ ენაზე მხატვრული თარგმნის თეორიულ და პრაქტიკულ საკითხებს. თარგმნიდა და გამოაქვეყნა ძველი ინდურიდან "დასაბამი ნივთთა" (ჰიმნი რიგვედიდან), ავესტურიდან „ავესტა“ (17 გათა); ქართულ ზღაპრებში მიაკვლია ინდურ სიუჟეტს („ავესტის თრაეტაონა და ქართული ზღაპრების თრითინო“, 1914).
ახვლედიანმა დიდი ამაგი დასდო ქართული საენათმეცნიერო ტერმინოლოგიის დადგენის საქმეს. თანამშრომლობდა „ქართული სალიტერატურო ენის ნორმების დამდგენ კომისიაში“ (1920-იდან); თავმჯდომარეობდა საქართველოს თეატრალური საზოგადოების სასცენო მეტყველების მეთოდურ საბჭოს. ახვლედიანის რედაქტორობით გამოიცა ოსური ენის აკადემირი გრამატიკა (ტ. 1-2, ორჯონიკიძე, 1963). დაჯილდოებულია ლენინის ორდენით, სხვა ორდენებითა და მედლებით.
ლიტერატურა
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი ენათმეცნიერები კატეგორია:ლენინის ორდენის კავალრები კატეგორია:წყალტუბოს მუნიციპალიტეტში დაბადებულები გ
სამებურა
სამებურა, შაქარყურძენი — ქართული აბორიგენული თეთრყურძნიანი საღვინე ვაზის ჯიში ჰერეთიდან.
გავრცელებულია ისტორიულ პერეთში, წმინდა სამების ფერდობებზე გაშენებულ ზვრებში და ამიტომაც სამებურა უწოდეს.
თავისი ამპელოგრაფიული და სამეურნეო ნიშან-თვისებებით ძალიან ახლოს დგას კახეთის თეთყურძნიანი საწარმოო ვაზის ჯიშებთან.
ბოტანიკური აღწერა
ზრდასრული ფოთოლი საშუალო ზომისაა, მომრგვალო ან ოდნავ ოვალური, ხუთნაკვთიანი. ქვედა მხრიდან ძარღვების გასწვრივ გასდევს უმნიშვნელო შებუსვა. ყვავილი ორსქესიანია. მტე-ვანი საშუალო ზომისაა, კონუსური, იშვიათად ცილინდრული ფორმის, ხშირად მხრიანი, კუმსი. მარცვალი — საშუალო ზომის, ოვალური, მომწვანო-მოყვითალო. კანი მკვრივი აქვს^ ცვილისებრი ფიფქით უხვად დაფარული. რბილობი ოდნავ ხორციანი და წვნიანია, წვენი უფერულია, გემო სასიამოვნო, ჰარმონიული შაქარ-მჟავიანობითა და ჯიშური არომატით.
სამებურას სავეგეტაციო პერიოდი საშუალოდ 160 დღეა. სრულ სიმწიფეში სექტემბრის ბოლოს შედის. ვაზი საშუალო ზრდისა და უხვმოსავლიანია. მტევნის წონა 215-328 გრამია. ერთი ძირი ვაზი 5.0 კილოგრამ ყურძენს იძლევა. ყურძნის სრული სიმწიფის პერიოდში მისი შაქრიანობა აღწევს 19.5-21.7%-ს, ხოლო მჟავიანობა — 7.7-8.2 გ/ლ-ს.
პერსპექტიულია ხარისხიანი სუფრის თეთრი, ბუნებრივად ნახევრად ტკბილი ევროპული ტიპის ღვინის დასამზადებლად. წარმატებით შეიძლება მისი გამოყენება საკუპაჟე მასალად და სასუფრე ყურძნად.
ორტლერი
ორტლერი (Ortler) ან ორტლესი (Ortles) — მთა იტალიაში, ორტლერის ალპებში. ორტლერი არის უმაღლესი (3905 მ) წერტილი ტრენტინო-ალტო-ადიჯე რეგიონში.
ისტორიულად მთა მდებარეობდა ტიროლის საგრაფოს შემადგენლობაში, მოგვიანებით მოექცა ავსტრია-უნგრეთის იმპერიის ტერიტორიაში. 1919 წლიდან მთა მდებარეობს იტალიის ტერიტორიაზე.
მასზე პირველი ასვლა განხორციელდა 1804 წლის 27 სექტემბერს, მას შემდეგ ეს მთა პოპულარულია მთამსვლელებში.
რესურსები ინტერნეტში
კატეგორია:იტალიის მთები
Camponotus whitei
Camponotus whitei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ხოჯალი (ქალაქი)
ხოჯალი — ქალაქი აზერბაიჯანში, ხოჯალის რაიონის ადმინისტრაციული ცენტრი. ხოჯალი 1992 წლის 26 თებერვალს სომხეთისგან ოკუპირებული იყო. ყარაბაღის მეორე ომის შედეგად 2020 წლის 10 ნოემბერს ხელმოწერილი სამმხრივი დეკლარაციის მიხედვით, ქალაქი ხოჯალი რუსეთის სამშვიდობო კონტინგენტის კონტროლქვეშაა.
შესახებ
დაარსდა 1991 წლის 26 ნოემბერს ასკერანის რაიონულ ბაზაზე. ოლქის ტერიტორია 1991-1992 წლებში სომხეთის შეიარაღებულმა ძალებმა დაიკავეს. ფართობი 0,94 ათასი კვადრატული მეტრია. მოსახლეობა იყო 26,0 ათასი ადამიანი (01.01.2010). მანძილი ხოჯალის რეგიონსა და ბაქოს შორის 375 კილომეტრია. რაიონს ესაზღვრებოდა ლაჩინის, ქალბაჯარის, აღდამის, ხოჯავანდისა და შუშის რაიონები. რაიონში იყო 1 ქალაქი, 1 დასახლება (ასგარანი), 50 სოფელი. ცენტრი არის ქალაქი ხოჯალი. სოფლებია: ალმალი, გარაკოტუკი, ბალიკა, ხანიურდუ, მეჰდიბეილი, ჯამილი, ჩანაგჩი, სიღნაგი, დაგიურდი, დაშბულაგი, ბადარა, ხანიერი, გაიაბაში, სუნჩინკა, ჰაროვი, დაგდაგანი, ხანაბადი, აგედიკ, ბაშღჰაჰაშან, ჯანღაშანი, აშაღჰაჰაშანი, აგედიკ, ბაშხაბინა, ჯანყსალი. ქიშლაყი, ჯავადლარი, იალობაკანდი, ყარაბულაგი, დემირჩილარი, გუშჩუბაბა, მადათკენდი, გიზილობა, აშაგი იემიშჯანი, ხაჩმაზ, იუხარი იემიშჯანი, მეშალი, ნახჩივანლი, აღბულაგ, არანზემინი, დეჰრაზ, პირჯამალი, პირჯამალი, პირახანიდ, ფირბაშადლი, ტაშკენტი, მუხთარი, სარდარკანდი, შალვა. უბნის სიგრძეა 32 კმ პირველი კატეგორიის გზატკეცილი და ბაქო - ხანქენდის რკინიგზა გაიარა. ოკუპაციამდე რეგიონში ფუნქციონირებდა 56 კულტურული დაწესებულება, მუზეუმი, ტექნიკური სასწავლებელი, საშუალო სკოლები, ჯანდაცვის დაწესებულებები, სასოფლო-სამეურნეო და სამრეწველო ობიექტები, აეროპორტები და ა.შ. მუშაობდა. მოსახლეობა ძირითადად მევენახეობით, მეცხოველეობით, მეფუტკრეობითა და სოფლის მეურნეობით იყო დაკავებული. 1991 წლიდან გამოდის რაიონული გაზეთი „ხოჯალის ხმა“. ბოლო მოვლენების გამო ხოჯალიში დასახლდა ფერგანადან (უზბეკეთი) გაქცეული 54 მაჰსათი-თურქული ოჯახი, ასევე სომხეთიდან და ხანქენდიდან გაძევებული რამდენიმე აზერბაიჯანელი.
ისტორიულ-კულტურული ძეგლები
ნეკროპოლისი - ადრეული ბრინჯაოს და შუა ბრინჯაოს ხანა (ხანკენდის სამხრეთით)
ხოჯალის ბორცვები — პირველი ბრინჯაოსა და რკინის ხანა (ხოჯალის რაიონი)
კუპის სამარხების ნეკროპოლისი - ადრეული შუა საუკუნეები (ხანკენდის ტერიტორიაზე)
კურგანი - რკინის ხანა (ხანკენდის მახლობლად)
ხანკენდის ბორცვები - ბრინჯაოს ხანა (ხანკენდის ჩრდილოეთით)
ხაჩინჩაის ნეკროპოლისი — ადრეული ბრინჯაოს და შუა ბრინჯაოს ხანა (სოფ. სეიდშანის ჩრდილო-აღმოსავლეთით)
კუპის საფლავის ნეკროპოლისი - ტუნგის პერიოდი (სოფელი არმუდლუდან 2 კმ სოფელ ილისკენ)
ბორცვი - ტუნგის პერიოდი (სოფელ არმუდლუდან 15 კმ, მდინარე ილის ნაპირზე)
ძველი სასაფლაო - ტუნგის პერიოდი (სოფელი ჭანაღჩი)
ქვის ყუთი ნეკროპოლისი - რკინის ხანა (სოფელი სარუშენი)
ქვის ყუთის ნეკროპოლისი - რკინის ხანა (სოფელი სარუშენი, მთის ძირში)
მრგვალი ტაძარი - 1356–1357 (ქალაქი ხოჯალი)
საფლავი - XIV საუკუნე (ქალაქი ხოჯალი)
ალბანური ტაძარი — 1100 წელი (სოფელი ჭანახჩი)
ალბანური ტაძარი — 1065 (სოფ. ჭანახჩი)
ალბანური ტაძარი — 905 (სოფ. შუშა)
ალბანური ტაძარი — 1122 (სოფელი ხანსიხი)
ალბანური ტაძარი — 1100 (სოფ. ხაჭმაზ)
ალბანური ტაძარი — 1202 (სოფელი არმუდლუ)
ციხე - მე-10 საუკუნე (სოფ. მაშხმაათ)
ორმოცი ციხე - შუა საუკუნეები (სოფელი ბადარა)
ტაძრის კომპლექსი - VII საუკუნე (სოფ. ბადარა)
ციხე — IX საუკუნე (სოფელი დაშბაში)
ასლანის ციხე - IX საუკუნე (სოფ. ანაბერტი)
მადაბი - XIII საუკუნე (სოფ. ხანაბადი)
კომენტარი გენოციდის შესახებ
გაზეთი Le Mond (პარიზი), 1992 წლის 14 მარტი: აღდამში უცხოელმა ჟურნალისტებმა ხოჯალიში მოკლულ ქალებსა და ბავშვებს შორის დაინახეს 3 ადამიანი, რომლებსაც სკალპი ჰქონდათ აღებული და ფრჩხილები ამოღებული. ეს არ არის აზერბაიჯანელთა პროპაგანდა, ეს არის რეალობა. იზვესტია (მოსკოვი), 1992 წლის 13 მარტი: მაიორი ლეონიდ კრავეცი: მე პირადად ვნახე ასამდე ცხედარი გორაზე. ერთ ბიჭს თავი არ ქონდა. ყველგან ჩანდნენ განსაკუთრებული სისასტიკით მოკლული ქალები, ბავშვები, მოხუცები. რ.პატრიკი, ინგლისის ტელეკომპანია „Fant Men News“-ის ჟურნალისტი (იყო შემთხვევის ადგილზე): ხოჯალიში მომხდარი სისასტიკეს მსოფლიო საზოგადოების თვალში ვერაფერი გაამართლებს. განსაკუთრებული აღნიშვნის ღირსია 366-ე პოლკის როლი ხოჯალის გენოციდში. ეს პოლკი არაერთხელ მონაწილეობდა აზერბაიჯანის სოფლების შუშისა და ხოჯალის დაბომბვაში. ამ ფაქტებს ადასტურებს პოლკიდან გამოქცეული ჯარისკაცების ჩვენებები და წარმოდგენას იძლევა სამხედრო ნაწილის პირადი შემადგენლობის მორალსა და დამოკიდებულებებზე. 366-ე პოლკის დაუყონებლივ გაყვანა ხანკენდიდან ასევე ადასტურებს ამ პოლკის მონაწილეობას ხოჯალის მოვლენებში.
სამხედრო ნაწილის სამეთაურო პერსონალის ზნეობის ნაკლებობამ იმ დონემდე მიაღწია, რომ მოსახლეობის წინააღმდეგობის გამო პოლკის თავისუფალ გაყვანას ვერ უზრუნველყოფდნენ. ამ მიზნით განჯაში მდებარე სადესანტო დივიზიის ძალები უნდა ჩართულიყო. თუმცა ამ ძალების მოსვლამდე პოლკის 103 წევრმა, ძირითადად სომხებმა, რომლებიც ხოცვა-ჟლეტაში მონაწილეობდნენ, უარი თქვეს ბრძანებაზე და ყარაბაღში დარჩნენ. პოლკის სარდლობის დანაშაულებრივი შეთანხმების და პოლკის გაყვანაზე პასუხისმგებელი სხვა პირების უპასუხისმგებლობის შედეგად, სამხედრო ტექნიკის ნაწილი, მათ შორის ჯავშანტექნიკა, სომხებს გადაეცათ. სომხური შეიარაღებული დაჯგუფებების წევრები და 366-ე მოტომსროლელი პოლკის პერსონალი, რომლებიც მონაწილეობდნენ აზერბაიჯანის საცხოვრებელი უბნების სროლაში, ქალაქ ხოჯალიში ჩადენილი ვანდალიზმის მთავარი დამნაშავეები არიან. ხოჯალის გენოციდში მონაწილე სომხების და მათი თანაშემწეების ქმედებები არის ადამიანის უფლებების უხეში დარღვევა, საერთაშორისო სამართლებრივი აქტების ურცხვი უგულებელყოფა - ჟენევის კონვენცია, ადამიანის უფლებათა საყოველთაო დეკლარაცია, საერთაშორისო პაქტი სამოქალაქო და პოლიტიკური უფლებების შესახებ. დეკლარაცია საგანგებო სიტუაციებში და სამხედრო კონფლიქტებში ქალთა და ბავშვთა დაცვის შესახებ. ასევე შეტევაში იყო 366-ე პოლკის მე-2 ბატალიონი მაიორ ოჰანიან სეირან მუშეგოვიჩის მეთაურობით (სეირან ოჰანიანი იყო სომხეთის თავდაცვის მინისტრი), მე-3 ბატალიონის შტაბის უფროსი, 1-ლი ბატალიონი ევგენი ნაბოკიხის მეთაურობით. პოლკში მომსახურე 50-ზე მეტი ჯარისკაცი, სომეხი ოფიცერი და პრაპორშჩიკი მონაწილეობდა. (ხოჯალის ოკუპაციის შესახებ საგამოძიებო მასალებიდან) ამ ხოცვა-ჟლეტის შედეგად დაიღუპა 613 ადამიანი. მათგან: ბავშვები — 63 ადამიანი; ქალი - 106 ადამიანი; მოხუცები - 70 ადამიანი; მთლიანად განადგურდა 8 ოჯახი; 25 ბავშვმა ორივე მშობელი დაკარგა; 130 ბავშვმა დაკარგა ერთ-ერთი მშობელი; დაშავდა 487 ადამიანი, მათგან; ბავშვები - 76 ადამიანი; ტყვედ ჩავარდა 1275 ადამიანი; უგზო-უკვლოდ დაკარგულად ითვლება 150 ადამიანი: 1 ქალაქი, 1 დასახლება, 8 სოფელი, 2495 საცხოვრებელი სახლი, 31 სამრეწველო ობიექტი, 15 სასოფლო-სამეურნეო დაწესებულება, 20 სასწავლო დაწესებულება, 14 ჯანმრთელობის დაწესებულება, 56 კულტურული დაწესებულება, 5 საკომუნიკაციო ობიექტი და ა.შ. განადგურდა. ეს ციფრები მიუთითებს სომხეთ-აზერბაიჯანის მთიანი ყარაბაღის კონფლიქტის ყველაზე საშინელ და სისხლიან ტრაგედიაზე, რომელიც დაიწყო 1988 წელს სომხეთის სსრ-ს მხარდაჭერით და სსრკ ხელმძღვანელობის დაუდევრობით და შეიქმნა ანექსიის პრეტენზიის საფუძველზე. აზერბაიჯანის სსრ-ს შემადგენლობაში შემავალი მთიანი ყარაბაღის ავტონომიური ოლქის სომხეთს. აზერბაიჯანის მილი მეჯლისმა (პარლამენტი) ყოველწლიურად 26 თებერვალს „ხოჯალის გენოციდის დღედ“ გამოაცხადა. ყოველწლიურად 26 თებერვალს 17:00 საათზე აზერბაიჯანის მოსახლეობა ხოჯალის გენოციდის მსხვერპლთა ხსოვნას აღნიშნავს.
ეროვნული გმირები
ხოჯალის რაიონის 10 მცხოვრებს, რომლებიც თავდაუზოგავად იბრძოდნენ სომეხი დამპყრობლების წინააღმდეგ, მიენიჭათ რესპუბლიკის უმაღლესი საპატიო წოდება - ეროვნული გმირის წოდება (9 ადამიანი სიკვდილის შემდეგ):
გეოგრაფია და კლიმატი
გეოგრაფია და კლიმატი :
ხოჯალი ქალაქ აღდამიდან 18 კილომეტრში და ქალაქ ხანკენდიდან 14 კილომეტრში, ყარაბაღის ქედზე მდებარეობს. კლიმატი ზომიერ-ცხელია. ხოჯალის ტერიტორია ძირითადად მთიანია. ყველაზე მაღალი სიმაღლეებია გიზგალა და კირხგიზი (2843 მ, 2827 მ). კლიმატი ზომიერია, გარდა მთიანი რაიონებისა. მაღალმთიანი რაიონები სუბალპური და ალპური მდელოებია. მისი მთავარი მდინარეებია ბადარა და გარგარი. არის მთა-ტყისა და მთა-მდელოს მიწები. ფართობის 40 %-მდე წიფელი, ცაცხვი, არყი, თელა და სხვ. მდიდარია.
მოსახლეობა
2005 წელს მთიან ყარაბაღში ჩატარებული მოსახლეობის აღწერის მიხედვით, ხოჯალის ფაქტობრივი მოსახლეობა შეადგენდა 869 ადამიანს, ხოლო რეგისტრირებული – 908.
ცნობები
<references group="" responsive="1">
კატეგორია:აზერბაიჯანის ქალაქები
ბერობი
ბერობი  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის ტოლოსალდეის კომარკის შემადგენლობაში. ფართობი — 3 კმ². მოსახლეობა — 601 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
Forelius minor
Forelius minor — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Forelius-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
შარუბანაშვილები
შარუბანაშვილები — ქართული გვარი რომელიც მოდის ქართლიდან. არსებობს ამ გვარის ძირძველი სახე რომელიც მოდის „გვარი“  ადუაშვილისგან, როგორც ამ გვარის ისტორიაშია მოხსენებულია იმდროინდელ ქართლის მთავარს რამდენიმე გამოჩენილი მრჩევლისთვის რომლებიც იყვნენ მანამდე "ადუაშვილები" მიუნიჭებია ახალი გვარი „შარუბანაშვილი“ რადგან გამორჩეულები ყოფილიყვნენ ადუაშვილებისგან და დაასახლა ქართლში რომელთაც დაურიგა დიდძალი მიწები და საქონელი და იყვნენ იმდროინდელი ქართლის გამოჩენილი პირები (წამოსულები არიან ჯავახეთის მხრიდან). საქართველოში სულ ცხოვრობს 54 შარუბანაშვილი, მათ შორის ქალაქ თბილისში 50.
NGC 791
NGC 791 — გალაქტიკა თევზების თანავარსკვლავედში. აღმოჩენის თარიღია 1861 წლის 3 დეკემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
სიუასის პროვინცია
250პქ|მინი|მარჯვნივ|სიუასის პროვინციის მდებარეობა ანკაშის რეგიონში სიუასი — ანკაშის რეგიონის პროვინცია პერუში. პროვინციის დედაქალაქია სიუასი. პროვინციის ფართობი შეადგენს 1 455,97 კმ²-ს, მოსახლეობა — 30 849 ადამიანს.
პროვინცია იყოფა ათ რაიონად.
რესურსები ინტერნეტში
კატეგორია:ანკაშის რეგიონის პროვინციები
The Song Remains the Same (ალბომი)
The Song Remains the Same — ინგლისური მძიმე როკ-ჯგუფ ლედ ზეპელინის საკონცერტო ალბომი, რომელშიც შეტანილია სიმღერები 1973 წლის 27–29 ივლისს მედისონ-სკვერ-გარდენზე (ნიუ-იორკი) გამართული კონცერტებიდან. აგრეთვე გამოსულია ამავე სახელწოდების ფილმი. ალბომი გამოვიდა 1976 წლის 22 ოქტომბერს.
2007 წლის გამოცემა
(*) არ არის შეტანილი ორიგინალურ გამოცემაში
(**) უფრო მოკლეა, ვიდრე ორიგინალურ საუნდტრეკზე
(***) უფრო ვრცელია, ვიდრე ორიგინალურ საუნდტრეკზე
სქოლიო
კატეგორია:ლედ ზეპელინის საკონცერტო ალბომები კატეგორია:1976 წლის საკონცერტო ალბომები კატეგორია:1976 წლის საუნდტრეკები კატეგორია:ალბომები ჯიმი პეიჯის პროდიუსერობით კატეგორია:Swan Song Records-ის საკონცერტო ალბომები კატეგორია:Swan Song Records-ის საუნდტრეკები კატეგორია:ალბომები Hipgnosis-ის გარეკანის დიზაინით
სამთელა
სამთელა — ქართული აბორიგენული თეთრყურძნიანი საღვინე ვაზის ჯიში ქართლიდან.
ბოტანიკური აღწერა
ზრდასრული ფოთოლი მცირე ზომისაა, გულისებრი ფორმის, სამ-ხუთნაკვთიანი. ფოთლის ქვედა მხარე უხვადაა აბლაბუდისებრად შებუსული. ყვავილი ორსქესიანია. მტევანი მცირე ზო-მისაა, ცილინდრული ფორმის, ხშირად ფრთიანი, საშუალო სიკუმსისაა. მარცვალი მცირე ზომისაა, მომრგვალო. ჩალისფერია, მოყვითალო ელფერით და თამბაქოსფერი ლაქებით. სქელკანიანია. რბილობი ხორციანი და წვნიანი აქვს, ტკბილი, ჰარმონიული მჟავიანობით და ოდნავ მწკლარტე გემოთი. მტევნის წონა 70-დან 160 გრამამდე მერყეობს. ერთი ძირიდან დაახლოებით 1.2-1.5 კილოგრამი იკრიფება. წვენის გამოსავლიანობა 76.5%-ია.
სამთელა სრულ სიმწიფეში სექტემბრის ბოლოს შედის. ვაზი სუსტი ზრდისაა.
გამოიყენება სუფრის თეთრი, მშრალი ღვინის დასამზადებლად. ღვინო სხეულიანი და სასიამოვნოა.
ლიტერატურა
კატეგორია:ქართლის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
ტინახო
ტინახო (Tinajo) — მუნიციპალიტეტი ესპანეთში, შედის კანარის კუნძულების ავტონომიური გაერთიანების ლას-პალმასის პროვინციის შემადგენლობაში, მდებარეობს კუნძულ ლანსაროტეზე. ფართობი — 135,28 კმ². მოსახლეობა — 6279 კაცი (2022 წ.).
სქოლიო
კატეგორია:ლას-პალმასის მუნიციპალიტეტები
Camponotus wheeleri
Camponotus wheeleri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Forelius nigriventris
Forelius nigriventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Forelius-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
რბილტყავიანი კუები
რბილტყავიანი კუები (Trionychoidea) — მტკნარი წყლის კუთა რიგი. მათი გაბრტყელებული სხეული და ფარი დაფარულია რბილი ტყავით. თავი ბოლოვდება ხორთუმით, რომლის წვეროზე ნესტოებია განლაგებული. თათებზე აპკია გაჭიმული დამატებითი სუნთქვის ორგანო — ხახის ლორწოვანი გარსის გამონაზარდები, რაც საშუალებას აძლევს დიდხანს დარჩნენ წყლის ქვეშ. ძალზე მოძრავი მტაცებლები არიან. იკვებებიან ძირითადად თევზებითა და მოლუსკებით. მრავლდებიან ხმელეთზე. რიგში 2 ოჯახის 23 სახეობაა. გავრცელებული არიან აზიაში, აფრიკასა და ჩრდილოეთ ამერიკაში. რბილტყავიანი კუები რამდენიმე ათეულ კვერცხს დებენ. რბილტყავიანი კუები მეტად ავები არიან და მწარედ იკბინებიან.
ლიტერატურა
კატეგორია:კუები
საბჭოთა საქართველო
„საბჭოთა საქართველო“ — საქართველოს სსრ ერთ-ერთი უნივერსალური გამომცემლობა. შედიოდა საქართველოს სსრ მინისტრთა საბჭოს გამომცემლობათა, პოლიგრაფიისა და წიგნის ვაჭრობის საქმეთა სახელმწიფო კომიტეტის სისტემაში. დაარსდა 1921 წელს თბილისში. ერქვა „სახელმწიფო გამომცემლობა“ (სახელგამი), 1965 წლიდან „საბჭოთა საქართველო“. გამომცემლობა ყოველწლიურად გამოსცემდა 400-ზე მეტი დასახელების (ტირაჟი 3 მლნ.) წიგნს.
ლიტერატურა
კატეგორია:საქართველოს გამომცემლობები
ანიმაცია
ფაილი:Animexample3edit.png ეს ანიმაცია მოძრაობს შედგება 6 კადრისგან ფაილი:Animexample.gif ეს ანიმაცია მოძრაობს წამში 10 კადრის სიჩქარით. 200px 12 კადრი/წამში ტიპური სიჩქარეა ანიმაციური ფილმისათვის
ანიმაცია, ასევე მულტიპლიკაცია (ლათ. multiplicatio - გამრავლება) — სტატიკური გამოსახულებების დროში მონაცვლეობით შექმნილი მოძრაობის ოპტიკური ილუზია. კინოპროდუქციაში ანიმაციის სახელით ცნობილია ტექნიკა რომლის დროსაც ფილმის თითეული კადრი იქმნება ინდივიდუალურად. ეს კადრები შეიძლება იქმნებოდეს კომპიუტერის, ნახატი გამოსახულებების ფოტოგრაფირების ან სანიმუშო ერთეულისთვის განმეორებითი მცირე ცვლილებების გაკეთებისა და შედეგის სპეციალური ანიმაციური კამერით გადაღების საშუალებით.
გრაფიკული ანიმაციის ფუძემდებლად ითვლება ფრანგი მხატვარი - კარიკატურისტი ემილ კოლი. 1908 წლის 17 აგვისტოს პარიზში პირველად აჩვენეს მისი ნახატი ფილმი „ფანტასმაგორია“, რომელშიც კოლმა ანიმაციური (კადრობრივი) გადაღების გამოყენებით „გააცოცხლა“ (აამოძრავა) თავისი ნახატი მოთხრობების პერსონაჟები.
თოჯინური, მოცულობითი ანიმაციის პიონერად ითვლება რუსი მხატვარი და ოპერატორი ვ. სტარევიჩი, რომელმაც მრავალი საინტერესო თოჯინური ფილმი გადაიღო: „მშვენიერი ლიუკანიდა“, „კინოოპერატორის შურისძიება“ (ორივე 1912), „ჭრიჭინა და ჭიანჭველა“ (1913) და სხვა.
20-იან წლებში დასავლეთ ევროპის ქვეყნებში ძირითადად ექსპერიმენტული, უფრო ხშირად აბსტრაქტული ანიმაციური ფილმები იქმნებოდა. დიდი პოპულარობა მოიპოვა აშშ-ში ძმები ფლეიშერების ფილმებმა, ხოლო შემდეგ -- რეჟისორისა და პროდიუსერის უოლტ დისნეის მრავალრიცხოვანმა სერიულმა ფილმებმა: „ფიფქია და შვიდი ჯუჯა“ (1938), „პინოქიო“ (1939), „ბემბი“ (1942) და სხვა.
პირველი ქართული ნახატი ფილმი „არგონავტები“ შეიქმნა რეჟისორ ვ. მუჯირის ხელმძღვანელობით 1936 წელს (მთავარი მხატვარი - ლადო გუდიაშვილი). 1939 წელს მუჯირმა გადაიღო პირველი ფერადი ანიმაციური ფილმი „ჩიორა“, ომის შემდგომ წლებში — „გაზაფხულის სტუმრები“, „სამი მეგობარი“, „ოქროს ბიბილო“ და სხვა.
რესურსები ინტერნეტში
*
რაფ-977
რაფ-977 — 10-მგზავრიანი მიკროავტობუსი, რომელიც იწარმოებოდა 1959–1976 წლებში და შექმნილი იყო „ვოლგის“ ГАЗ-21 მოდელის აგრეგატებით. მას იყენებდნენ ტურისტული მიზნებით, ასევე სამარშრუტო ტაქსებისა და სასწრაფო დახმარების მანქანებად. 60-იანი წლების ბოლოს კი გავიდა ექსპორტზეც ბულგარეთში, ნიგერიაში, კუბაში, ირანში და სხვა ქვეყნებში.
ისტორია
thumb|right|200px|უკნიდან
სანამ „რაფ-977“ გამოვიდოდა, მანამდე სერიულად იწარმოებოდა „რაფ-08“ და „რაფ-10“, თუმცა ეს პროექტები შეწყვიტეს და გადავიდნენ ახალ მიკროავტობუსზე, რომელიც შექმნილი იყო ГАЗ-21-ის ბაზაზე. 1958 წელს გამოუშვეს 10 ექსპერიმენტული მოდელი, უკვე 1959 წლიდან კი დაიწყეს მისი სერიული წარმოება.
1960 წელს გაიარა მოდერნიზაცია და ეწოდა РАФ-977В, ხოლო 1961 წელს, კიდევ ერთი მოდერნიზაციის შედეგად გამოვიდა РАФ-977Д – განსხვავება იყო ძარაში, რომელიც სრულად განახლდა და დაიხვეწა ტექნოლოგიურად.
წარმოება სხვა ქარხნებში
1966 წელს მისი წარმოება გადავიდა ახლად აშენებულ ქარხანაში — „ერაზში“ (ЕрАЗ), რომელიც მდებარეობდა სომხეთის დედაქალაქ ერევანში.
რესურსები ინტერნეტში
კატეგორია:რაფის ავტომობილები კატეგორია:მიკროავტობუსები
სანტას პროვინცია
250პქ|მინი|მარჯვნივ|სანტას პროვინციის მდებარეობა ანკაშის რეგიონში სანტა — ანკაშის რეგიონის პროვინცია პერუში. პროვინციის დედაქალაქია ჩიმბოტე. პროვინციის ფართობი შეადგენს 4 004,99 კმ²-ს, მოსახლეობა — 406 605 ადამიანს.
პროვინცია იყოფა ცხრა რაიონად.
რესურსები ინტერნეტში
Official web site of the Santa Province
კატეგორია:ანკაშის რეგიონის პროვინციები
ვილიაბონა
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
Ode to Deodorant
Ode to Deodorant — ერთ-ერთი პირველი ჯგუფ Coldplay-ს სიმღერებიდან. ის ჩაწერილ იქნა 1998 წელს ორმაგი A-მხარიანი დემო კასეტის სახით ადგილობრივი საკონცერტო პრომოუტერებისთვის, ფილ ჰარვის მიერ, რომელიც ბენდის თავდაპირველი მენეჯერი იყო. B-მხარე, Brothers & Sisters ჯგუფის ერთ-ერთი პირველი წარმატების მომტანი გახდა.
2003 წლის აგვისტოს სტატიაში ჟურნალიდან Interview, Coldplay-ს დრამერ უილ ჩემპიონის კომენტარის თანახმად "სიმღერას კარგი დასასრული და კარგი ბასის ხაზი ჰქონდა, მაგრამ ძალიან ცუდი სიმღერა იყო." როდესაც იკითხეს სიმღერა მართლა საშინელი იყო თუ არა, წამყვანმა ვოკალისტმა კრის მარტინმა იხუმრა რომ ის ამ სიმღერას არ უსმენს.
2005 წლის ბოლოს კასეტა გაყიდულ იქნა eBay-ზე. ის ჯგუფის ერთ-ერთმა მოყვარულმა შეიძინა და 2006 წლის 13 იანვარს ინტერნეტში გაავრცელა.
ჯოვანი ბატისტა პერგოლეზი
ჯოვანი ბატისტა პერგოლეზი (Giovanni Battista Pergolesi; 4 იანვარი 1710, იტალია, იეზი — გ. 16 მარტი 1736, პოცუოლი) — იტალიელი კომპოზიტორი, მევიოლინე და ორგანისტი. პერგოლეზი არის ნეაპოლის სკოლის წარმომადგენელი და ერთ-ერთი უპირველესი და უმთავრესი კომპოზიტორი ოპერა-ბუფასი.
ბიოგრაფია
დაიბადა იეზიში, სწავლობდა ადგილობრივ მუსიკოსთან, ფრანჩესკო სანტინისთან. მოგვიანებით, 1725 წელს, გადავიდა ნეაპოლში, სადაც სწავლობდა გაეტანო გრეკოსა და ფრანჩესკო ფეოსთან. ნეაპოლში პერგოლეზიმ გაატარა დარჩენილი სიცოცხლე. აქ პირველად დაიდგა მისი ოპერა გარდა — "L’Olimpiade"-სა, რომლის პრემიერა გაიმართა რომში.
პერგოლეზი გარდაიცვალა პოცულიში, 1736 წლის 16 მარტს, 26 წლის ასაკში, ტუბერკულოზით.
რესურსები ინტერნეტში
კატეგორია:იტალიელი კომპოზიტორები კატეგორია:დაბადებული 4 იანვარი კატეგორია:დაბადებული 1710 კატეგორია:დაბადებული 4 იანვარი კატეგორია:გარდაცვლილი 16 მარტი კატეგორია:გარდაცვლილი 1736 კატეგორია:ტუბერკულოზით გარდაცვლილები
ვაშლოვანი (თეთრიწყაროს მუნიციპალიტეტი)
ვაშლოვანი — სოფელი საქართველოში, თეთრიწყაროს მუნიციპალიტეტში, ბორბალოს თემში. მდებარეობს თრიალეთის ქედის სამხრეთ კალთაზე, ზღვის დონიდან 820 მ სიმაღლეზე. ქალაქ თეთრიწყაროდან დაშორებულია 35 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 770 ადამიანი.
სქოლიო
კატეგორია:თეთრიწყაროს მუნიციპალიტეტის სოფლები
ჯოჯოს უცნაური თავგადასავალი
ჯოჯოს უცნაური თავგადასავალი — იაპონური მანგას სერია დაწერილი და ილუსტრირებული ჰიროჰიკო არაკის მიერ. 1987 წლიდან 2004 წლამდე სერიებად დაიწყო გამოიშვება „შუეიშას მანგა გაზეთებში" და 2005 წელს ყოველთვიურ სეინენ მანგას ჟურნალში  გადავიდა. სერია დაყოფილია ცხრა ნაწილად, თითოეულ მათგანი ახალ გმირსა და მის თავგადასავალზე არის. ჯოჯოს უცნაური თავგადასავალი არის „ შუეშიას" უდიდესი მიმდინარე მანგას სერია მოცულობის მიხედვით, მასში 130 ტომი გამოიშვა 2021 წლის მაისის მონაცემებით.
1993 წლიდან 2002 წლამდე A.P.P.P. Co.-მ 13 ეპიზოდიანი ანიმაციური სერიალი გამოუშვა, რომელიც არის მანგას მესამე ნაწილზე, „სტარდასტ ქრუსეიდერები“-ის მიხედვით გამოშვებული. 2007 წელს სტუდიამ გამოუშვა ანიმე ფილმი პირველი ნაწილის ადაპტირებით, „პანტომ ბლოდ“, რომელიც იაპონიის კინოთეატრებში გამოვიდა. 2012 წლის ოქტომბერში, „დავიდ პროდაქშენი"-ს მიერ წარმოებული ანიმე სატელევიზიო სერიალი, რომელიც ადაპტირებდა „პანტომ ბლოდ“ და „ბათელ თენდენცი“ დაიწყო გამოშვება „ტოკიო მხ"-ზე. 2019 წლის ივლისს, სტუდიამ გამოუშვა ოთხი სეზონი, რომელიც ადაპტირებულია მანგას მეხუთე ნაწილის, „გოლდენ ვინდ"-ზე. 2017 წელს აპონიაში მეოთხე ნაწილის მიხედვით, „დაიმონდ იზ ანბრეიქებელ“ ცოცხალი ფილმი გამოვიდა
ჯოჯოს უცნაური თავგადასავალი ცნობილია თავისი ხატვის სტილითა, პოზებით და ხშირი ხსენებით დასავლურ პოპულარულ მუსიკასა და მოდაზე. ამ ანიმეში ბრძოლები ხშირია, რომლებიც ორიენტირებულია სტენდების გარშემო (ფსიქო-სულიერი გამოვლინებები უნიკალური ზებუნებრივი შესაძლებლობებით). დღემდე გაყიდულია 100 მილიონზე მეტი დაბეჭდილი ასლი, რაც მას ისტორიაში ერთ-ერთ ყველაზე გაყიდვად მანგას სერიად აქცევს. მასზე შეიქმნა მედია ფრენჩაიზი, მათ შორის, ერთჯერადი (one-shot) მანგა, მსუბუქი რომანები და ვიდეოთამაშები. მანგა, სატელევიზიო ანიმე და ცოცხალი ფილმი ჩრდილოეთ ამერიკაში „ვიზ მედია“-ს მიერ ლიცენზირებული არის, რომელიც 2005 წლიდან აწარმოებს სერიის სხვადასხვა ინგლისურენოვან გამოშვებებს.
შინაარსი
ჯოჯოს უცნაური თავგადასავლის სამყარო ასახავს რეალურ სამყაროს ზებუნებრივი ძალებისა და არსებების დამატებით. ამ გარემოში, ზოგიერთ ადამიანს შეუძლია თავისი შინაგანი სულიერი ძალა სტენდად (スタンド, სუტანდო) გადააქციოს; ასევე ენერგიის კიდევ ერთი ფორმა ჰამონი (波紋, "რიპლი") არის, საბრძოლო ხელოვნების ტექნიკა, რომელიც საშუალებას აძლევს მის მომხმარებელს მზის ენერგია სუნთქვის საშუალებით გამოიყენოს. ჯოჯოს უცნაური თავგადასავლი დაყოფილია ნაწილებად, განსხვავებული ისტორიებითა და პერსონაჟებით. სერიალის თითოეული გმირი ჯოსტარების ოჯახის წევრია, რომლის შთამომავლებს აქვთ ვარსკვლავის ფორმის დაბადების ნიშანი მარცხენა მხარზე და სახელი, რომლის შემოკლების შემდეგ ხდება "ჯოჯო". ჯოჯოს პირველ ექვს ნაწილში მომხდარი მოვლენები ჯონათან ჯოსტარის და დიო ბრანდოს მეტოქეობის გამო ხდება. ხოლო მომდევნო ნაწილები განსხვავებულ სამყაროში ხდება სადაც ჯოსტარების საგვარეულო ხე დიდად შეცვლილია.
ტომები 13–28, 152 თავი. 1989 წელს დიო ბრანდო იღვიძებს მას შემდეგ, რაც მისი საფლავი ოკეანიდან ამოიღეს. დიომ მოახერხა ჯონათანის სხეულის ხელში ჩაგდება, რის გამოც ის გადარჩება. ის ღებულობს ახალ ძალას სახელად სტენდს, რასაც ასევე ჯონათანის შთამომავლები ღებულობს, რომელიც შედგება ჯოზეფის, მისი ქალიშვილის ჰოლი კუჯოსა და შვილიშვილი ასევე მთავარი პერსონაჟი ჯოტარო კუჯოსგან. მაგრამ, ჰოლი საკუთარ მდგომარეობას ვერ უმკლავდება და 50 დღე აქვს სანამ მოკვდება. ჯოტარო, ჯოზეფი და მათი ახალი მოკავშირეები აპირებენ დიოს დამარცხებას ამ ვადის ამოწურვამდე და გზად დიოს მხლებლებს ხვდებიან.
ტომები 29–47, 174 თავი. 1999 წელს ჯოსტარების ოჯახი გაიგებს, რომ ჯოზეფს უკანონო ვაჟი ჰყავს, ჯოსკე ჰიგაშიკიტა, რომელიც გამოგონილ იაპონურ ქალაქ მორიოში ცხოვრობს. ჯოსკე მისტიურ მშვილდ-ისარზე გაიგებს, რომელიც სტენდს აძლევს მათ, ვისაც ისარი შეერჭობა. როდესაც ისინი ცდილობენ მშვილდი და ისარი იპოვონ, ჯოსკე და მისი მოკავშირეები სერიული მკვლელ მკვლელ იოშიკაგე კირას გადააწყდებიან, რომელსაც სტენდი აქვს.
ტომები 47–63, 155 თავი. 2001 წელს, იტალიაში, ნეაპოლში, ჯორნო ჯოვანა, დიოს ვაჟი, ცდილობს მაფიის ბოსი გახდეს, რათა მოაშოროს ნარკოდილერები, რომლებიც თავიანთ პროდუქტს ბავშვებს ყიდიან. მისმა გუნდმა, რომელიც სტენდის მომხმარებლებისგან შედგება, მაფიის ბოს დიავოლოს უნდა დაუპირისპირდეს და დაიცვას მისი ქალიშვილი ტრიშ უნა, რომლის მოკვლასაც დიავოლო თავისი ვინაობის დასამალად აპირებს.
ტომები 64–80, 158 თავი. 2011 წელს, პორტ სენტ-ლუსიის მახლობლად, ფლორიდაში, ჯოტარო კუჯოს ქალიშვილი ასევე მთავარი პერსონაჟი ჯოლინ კუჯოს მკვლელობაში ადანაშაულებენ და ციხეში ჩასვეს. იგი სხვა სტენდის მოხმარებელ პატიმრებთან და მამასთან ერთად ციხის კაპელანის, მამაო ენრიკო პუჩის დასამარცხებას ცდილობს, ის დიოს ერთგულია და ცდილობს შექმნას ახალი სამყარო თავისი და დიოს ნებაზე.
ტომები 81–104, 95 თავი. 1890 წლის ალტერნატიულ სამყაროში, შეერთებული შტატების პრეზიდენტი ფანი ვალენტინი ცხენების რბოლას ატარებს და გამარჯვებული 50 მილიონი დოლარს ღებულობს. ვალენტინი აპირებს რბოლა გამოიყენოს წმინდა გვამის მიმოფანტული ნაწილების შესაგროვებლად, საკუთარი მიზნებისთვის. მრბოლელები ჯაირო ზეპელი და ჯონი ჯოსტარი ვალენტინის ხრიკს აღმოაჩენენ და თავი მისი დაქირავებული მკვლელებისგან უნდა დაიცვან.
ტომები 105–131, 110 თავი. ჯოჯოლიონ ხდება იმავე სამყაროში როგორც რკინის ბურთის რბოლა. 2012 წელს იასუჰო ჰიროსე იპოვის ერთ მიჭს სანაპიროზე დამარხულს, რომელსაც მისი წარსული არ ახსოვს. იასუჰე მას ჯოსკეს დაარქმევს და ცდის რომ მისი მეხსიერება დაიბრუნოს. მაგრამ ისინი გაარკვევენ რომ ჯოსკე ორი ადამიანის შერწყმა არის. ჯოსკე ასევე კრიმინალური სინდიკატის საქმიანობას უპირისპირდება, რომელიც იდუმალ ლოკაკაკას ხის ნაყოფს ყიდის, რომელსაც შეუძლია განკურნოს ადამიანები და სანაცვლოდ რაღაც "წაიღოს".
წარმოება
ჯოჯოს უცნაური თავგადასავალისთვის არაკის კლასიკური მეთოდის გამოყენება სურდა, საფუძვლად თანამედროვე ელემენტების დანერგვამდე. მაგალითად, ის ხშირად რეალისტურ სტილში ხატავს, მაგრამ სიურეალისტურ ფერებს იყენებს. არაკის მიზანი ჯოჯოში ნამდვილი სულების დახატვა იყო, რის გამოც იგი მდინარე კაპასთან ტონოში, ივატეში გაემგზავრა, რათა კონცეფცია უკეთ გაეგო. არაკი აცხადებს, რომ 1980-იანი წლების ხელოვნებით შთაგონებულია, დასავლური ხელოვნების დაჩრდილვის ტექნიკით და კლასიკური ფერწერით; მანგას შეღებვა გამოთვლებს და არა თანმიმდევრულობას ეფუძნება, არაკი ასახელებს მხატვრებს, რომლებიცაა პოლ გოგენი, როგორც ინსპირაცია. ის ასევე აცხადებს, რომ იდუმალება მანგას ცენტრალური თემაა, რადგან ბავშვობაში იგი ამით მოხიბლული იყო. გარდა ამისა, არაკის სურდა სუპერძალები და ენერგია ჯოჯოს უცნაურ თავგადასავალში გამოეკვლია, რამაც გამოიწვია სხვადასხვა კონცეფციები, როგორიცაა ჰამონი და სტენდები. მან თქვა, რომ მისი სერიების ბრძოლების ზებუნებრივი საფუძველი ბრძოლის ველი ქალებისა და ბავშვებისთვის გაათანაბრა, რათა შეებრძოლონ ძლიერ მამაკაცებს. განსაკუთრებით „სტარდასტ კრუსეიდერები“-სთვის, არაკიმ პერსონაჟების უნარების დიზაინში როლური თამაშების გავლენა მოახდინა. მანგას თაობათა ამბის შექმნისას არაკი სიკვდილზე და იმ მემკვიდრეობაზე ბევრს ფიქრობდა, რაც ადამიანებმა თავიანთი შთამომავლებისთვის დატოვეს, ბაბუის გარდაცვალების შემდეგ. მან შთაგონება მიიღო "რუთსი"-დან: ამერიკული ოჯახის საგა და ედემის აღმოსავლეთი. არაკიმ ყურადღება გაამახვილა რუთსი-ზე მის ოჯახზე ორიენტირებული ისტორიისთვის და მან მიიღო იდეა გადახლართული ბედის და მეტოქეობის შესახებ ორ ოჯახს შორის ედემის აღმოსავლეთიდან. ის ისტორიებზე დიდად ფიქრობდა, რომლებიც კარგად მიიღეს პროტაგონისტების შეცვლის შემდეგ, რამაც გავლენა მოახდინა არაკის გადაწყვეტილებაზე, ჯონათან ჯოსტარის მოკვლა და ახალი თაობზე ამბების დაწერა და მისი „სული“ საკუთარ შთამომავლებს გადასცა.
გმირებს მოდელები არ ჰქონდათ, გარდა ჯოტარო კუჯოსა, რომელიც კლინტ ისტვუდზე დაფუძნებული იყო. არაკიმ განაცხადა, რომ მას სურდა განსხვავებული ტიპის მთავარი გმირი ყველა ნაწილისთვის გამოეცადა; მაგალითად, ნაწილი 1-ის ჯონათან ჯოსტარი სერიოზული და პატიოსანი ადამიანი იყო, ხოლო ნაწილი 2-ის ჯოზეფ ჯოსტარი ხუმარა იყო. მიუხედავად იმისა, რომ მათი პიროვნული თვისებები განსხვავებული არის, ორივე ფიზიკურად ერთმანეთს გვანან, რათა გარკვეული უწყვეტობა ჰქონდეთ, რადგან 1980-იან წლებში მთავარი გმირის სიკვდილი ყოველკვირეულ „შონენ ჯამპის“ სერიაში გაუგონარი იყო. არაკის თანმიმდევრული ფოკუსირება ჯოსტარების ოჯახზე მიზნად სიამაყის განცდას ისახავდა, ისევე როგორც საოცრებასა და საიდუმლოებას შთამომავლობის გარშემო.
არაკიმ თავდაპირველად სერია ტრილოგიად დაგეგმა, რომლის დასასრული დღევანდელ იაპონიაში განვითარდებოდა. მიუხედავად ამისა, არ უნდოდა მესამე ნაწილი, რომელიც ყოველკვირეულ „შონენ ჯამპ“-ის გამოშვებაში პოპულარული იყო, ასე დასრულებულიყო, ამიტომაც ის მოგზაურობის ჟანრად შეცვალა, რომელიც ფილმ „80 დღე დედამიწის გარშემო“-თი შთაგონებული იყო. მეოთხე ნაწილიდან მან თქვა, რომ ის ტოვებდა „დაკუნთული კაცების" სტილს რადგან მისმა პოპულარობამ იკლო, მას უნდოდა რომ მოდაზე კონცეტრილებულიყო. როცა არაკი პერსონაჟების ტანსაცმლის დიზაინს ქმნიდა, არაკი რეალობაზე მეტად მოდაზე კონცენტრირებული იყო. მეექვსე ნაწილისთვის არაკიმ ქალ პროტაგონისტზე პირველად დაწერა, რომელიც თავდაპირველად ძნელი აღმოჩნდა, მაგრამ ასევე საინტერესო იმის გამო თუ რამდენი ადამიანობა გააჩნდა. მან შემდეგ აღწერა მეორე ნაწილის მეორადი პერსონაჟი ლისა ლისა, როგორც იმ დროისთვის ახალი და გაუგებარი, მანგასა და საზოგადოებაში და მან თქვა რომ სახალისო იქნებოდა მებრძოლე ტიპის ქალი პერსონაჟით ხალხის მოლოდინების გამოწვევა. მას აზრად არ მოსვლია პარალიზებული პერსონაჟის შექმნა, არაკიმ ახსნა რომ მეშვიდე ნაწილში პარალიზებული ჯონი ისეთი ტიპის პერსონაჟი იყო რომელსაც გაზრდა შეეძლო, ფიზიკურად და მენტალურად, დოღის დროს სადაც ის იძულებული იქნებოდა სხვებზე და ცხენებზე დამოკიდებულიყო.
არაკი იყენებს „ონომატოპოეია"-ს და პოზებს სერიაში, რომლებიც იაპონიაში არის ცნობილი როგორც „ჯოჯო-დაჩი", უმეტესად ყდაზე არის გამოსახული. არაკის იტალიაში მოგზაურობამ და მიქელანჯელოს ქანდაკებების შესწავლამ, მანგაში პოზების გამოყენება შთააგონა.
მანგა
დაწერილი და ილუსტრირებული ჰიროჰიკო არაკისგან. 1987 წლის 1 იანვარს ჯოჯოს უცნაური თავგადასავალი ყოველკვირეულ შონენ ჯამპში შუეიშასგან პირველად გამოიშვა. სერია რვა ნაწილად არის დაყოფილი, თითოეული მათგანი ახალ პროტაგონისტზე რომლებსაც ზედმეტ სახელი „ჯოჯო" ქვიათ და მათ თავგადასავალზე არის დაწერილი. პირველი ნაწილი სათაურად „ფანტომ ბლოდი" 1987 წლის ოქტომბრამდე გამოდიოდა; მეორე ნაწილი, „ბათელ თენდენცი" 7 ტომად 1987 წლის ნოემბრიდან 1989 წლის მარტამდე გამოდიოდა; მესქმე ნაწილი, „სტარდასტ კრუსეიდერები" 16 ტომად 1989 წლის მარტიდან 1992 წლის აპრილამდე გამოდიოდა; მეოთხე ნაწილი, „დაიმონდ იზ ანდრეიქებელ" 18 ტომად 1992 წლის აპრილიდან 1995 წლის ნოემბრამდე გამოდიოდა; მეხუთე ნაწილი, „გოლდენ ვინდ" 17 ტომად 1995 წლის ნოემბრიდან 1999 წლის აპრილამდე გამოდიოდა.
2002-დან 2009 წლამდე, სერიის პირველი ექვსი ნაწილი „შუეიშა“-მ ბუნკობანის ფორმატში ხელახლა გამოუშვა; 2017 და 2018 წლებში „სტილ ბალ რან“ იმავე ფორმატში ხელახლა გამოვიდა. „შონენ ომნიბუს“ სერია, რომელიც პირველ ოთხ ნაწილს ხელახლა ქმნის, როგორც ისინი თავდაპირველად გამოჩნდა კვირაობით „შონენ ჯამპ“-ში (ფერადი გვერდების, სარეკლამო ტექსტისა და შემდეგი თავების გადახედვის ჩათვლით) 2012-დან 2016 წლამდე გამოქვეყნდა. 2012 წლიდან სერიის რვავე ნაწილი ციფრულად არის გაფერადებული და განაწილებული „შუეიშა“-ს მიერ სმარტფონებისა და პლანშეტური კომპიუტერებისთვის ბრენდის სახელწოდებით "ჯოჯო-დ". 2013-2015 წლებში პირველი სამი ნაწილის პრემიუმ მყარი ყდა გამოქვეყნდა ბრენდით "ჯოჯონიუმ"
1990-იანი წლების პირველ ნახევარში „ვიზ მედია“-ს ჯოჯოს უცნაური თავგადასავალის ჩრდილოეთ ამერიკაში ინგლისური ენით გამოშვება მოისურვა, 2002 წელს გამოცხადდა რომ სერიის ყოველ თვიური კომიქსის გამოშვება წარუმატებელი იყო. 2005 წლის ნოემბრიდან 2010 წლის დეკემბრამდე, „ვიზმა“-მა გამოაქვეყნა „სტარ დასტ კრუსეიდერები“, 16 ტომად, რომელიც სერიის ყველაზე ცნობილი ნაწილი იყო, თუმცა კომპანიას მოუწია რამდენიმე პერსონაჯისა და სტენდების სახელების შეცვლა, საავტორო უფლებების შიშის გამო და ასევე ზოგიერთ სცენებს ცენზურა დაედო, მათ შორის ცხოველებზე ძალადობის სცენები იყო, რომლებიც თავად არაკიმ გადახატა. 2013 წელს „ვიზ“-მა სერიის გამოშვების მიმართ ინტერესი გამოთქვა, მაგრამ ეს ძნელი იყო რადგან არაკი იყენებდა მუსიკალური ბენდების სახელებს. 2014 წლის სექტემბერს „ვიზ“-მა სერიის „პანტომ ბლოდი“ სამი ტომი ციფრულად გამოუშვა. 2015 და 2016 წლებში „ბათელ თენდენცი“ ოთხ ტომად გამოქვეყნდა. 2016 წლიდან 2019 წლამდე „სტარ დასტ კრუსეიდერები“ ათ ტომად გამოიცა. 2019 წლიდან 2021 წლამდე „დაიმონდ იზ ანბრეიქებელ“ ცხრა ტომად გამოქვეყნდა. ხოლო 2021 წლის აგვისტოში „გოლდენ ვინდ“-ის გამოქვეყნება დაიწყო. ვიზ აგრძელებს სერიის ციფრულად გამოქვეყნებას.
სტუდიო A.P.P.P
13 ეპიზოდიანი ანიმაცია მესამე ნაწილის მიხედვით, „სტარდასტ კრუსეიდერები", A.P.P.P-მ გამოუშვა. პირველი ექვსი ეპიზოდი, რომელიც იწყება მანგას მეორე ნახევრიდან, გამოუშვა „pony canyon"-მა „VHS"-სა და „Laserdisc"-ზე 1993 წლიდან 1994 წლამდე. 2000 წლიდან 2002 წლამდე სერიას უშვეებდა „Klock Worx" DVD-ზე და VHS-ზე, რომლებიც იყო მანგას დასაწყისის მიხედვით. 2003 წლიდნ 2005 წლამდე „Super Techno Arts"-მა გამოუშვა ინგლისური გახმოვანება ჩრდილოეთ ამერიკაში. A.P.P.P-მ ასევე გამოუშვა „ჯოჯოს უცნაური თავგადასავალი:ფანტომ ბლოდ", კინო ადაპტაცია მანგას პირველი ნაწილის; 2007 წლის 17 თებერვალს გამოვიდა იაპონიის თეატრებში.
სქოლიო
კატეგორია:მანგა კატეგორია:ანიმე